gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl en gl en gl gl en es en gl en gl en gl gl it nl en gl gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Xornada de portas abertas nos espazos expositivos do Inorde para celebrar o Día dos Museos
Con motivo desta efeméride o martes 18 de maio abrirase o Museo do traxe tradicional galego e o Museo do Automóbil – Fundación Estanislao Reverter na estación de Santa Cruz de Arrabaldo, o Museo Moncho Borrajo en Baños de Molgas e a Aula-Museo do Ferrocarril na estación dos Peares
15 de Maio de 2021
Na estación de ferrocarril de Santa Cruz de Arrabaldo atópase o Museo do traxe tradicional galego que nace da necesidade de dar un espazo expositivo ao material etnográfico relacionado coa vestimenta tradicional que ao longo dos anos foi recuperando a Escola Provincial de Danza-Castro Floxo, integrada no Centro de Cultura Popular Xaquín Lorenzo da Deputación de Ourense.
A mostra, en dous espazos claramente diferenciados e ilustrada cuns paneis informativos, ofrece en primeiro lugar unha selección de traxes tradicionais da segunda metade do século XIX e principios do século XX (uns orixinais e outros fieis reproducións) pertencentes aos diferentes estamentos sociais, dende os ricos traxes de gala ata a humilde indumentaria dos labregos.
Nunha segunda sala realízase unha viaxe polo proceso de elaboración dos tecidos (liño e la), dende a obtención da materia prima ata a súa transformación nunha tea, pasando pola preparación para o fiado, o fiado, o traballo no tear, cunha ampla mostra de material empregado para este traballo.
Así mesmo, nesta estación tamén se pode visitar o Museo do Automóbil – Fundación Estanislao Reverter, no que se recolle o legado deste destacado piloto de rallys, un dos pais do automobilismo galego, falecido en 1991. O Museo recolle a traxectoria deportiva de Estanislao Reverter e nel expóñense parte dos fondos da Fundación Estanislao Reverter.
O Museo consta de dúas plantas: na planta superior faise un percorrido pola vida deportiva de “Lalao” desde os seus inicios, no ano 1955, ata o seu último Rallye en 1975 onde a través de fotos, trofeos, placas, regulamentos e rutometros, rodas dos seus vehículos, a maqueta restaurada por Marcial López do Circuíto do Noroeste e diverso material, repásanse os vinte anos en activo como piloto. E, a planta baixa dedícase ás outras facetas de “Lalao”: creador do Rallye de Ourense e fundador de Escudaría Ourense, promotor de pilotos co seu equipo Reverter Competición e construtor do mítico Alpinche. Conta cun Goggomobil, trofeos, unha colección de coches en miniatura de parte de vehículos cos que correu Estanislao, cascos de diferentes épocas, revistas, libros, monos de competición e diversas distincións entre a que destaca a Medalla de Prata ao Mérito Deportivo e a distinción ao Mérito Constitucional.
Museo Moncho Borrajo./ Foto cedida.
Na Estación de ferrocarril de Baños de Molgas, os visitantes poderán coñecer o Museo Moncho Borrajo, un espazo cultural que recolle a totalidade do legado do artista, con material de atrezzo utilizado polo artista ao longo da súa carreira, premios, obxectos persoais, pinturas, curiosidades así como documentación sobre a súa vida e as súas obras; os artigos máis representativos da vida cultural e persoal do actor ourensán nado en Baños de Molgas. Ademais da súa biblioteca persoal con máis de 3.000 libros. Na sala de Exposicións, que está situada na planta baixa, amósase o legado pictórico persoal do artista con obras de Dalí, Sorolla, Laxeiro,… ademais de exposicións rotativas temáticas.
Aula Museo do Ferrocarril./ Foto cedida.
Por último, na Estación dos Peares atópase a Aula-Museo do Ferrocarril, unha exposición permanente sobre a historia do ferrocarril en Ourense, situada no antigo peirao de mercadorías. A aula do ferrocarril, concibida como un espazo único, está organizada en seis bloques temáticos. Nela os visitantes poden gozar dunha interesante exposición sobre a historia do ferrocarril, con especial atención á estación de Os Peares: infraestruturas como aparellos e elementos de vía, sinalización, electrificación…; lampistería (farois de iluminación de locomotoras, estacións, sinalización…). A colección conta ademais con elementos de comunicación (centrais, reloxos…) uniformes, e complétase con modelismo, xoguetes e arte. Ademais, incorporouse unha nova peza histórica a esta exposición: unha mesa de encravamento da Estación Ourense Empalme.
Estes “Museos das estacións” de tren que o Inorde ten arrendadas a ADIF, foron rehabilitadas co proxecto europeo de cooperación transfronteiriza Interreg III-A España – Portugal FEDER. O obxectivo da rehabilitación destas estacións foi convertelas en enclaves para a revitalización económica, social e cultural das áreas que a forman, convertendo estas zonas en espazos de lecer, ecoturismo, turismo activo natural e cultural a través da recuperación e potenciación das rutas da Vía da Prata e os camiños portugueses, así como as vías xacobeas e a Vía Nova. Todo isto foi posible grazas á vinculación histórica das estacións cos espazos nos que se establecen, que lles confiren un gran atractivo patrimonial e ambiental converténdoas en factores de gran interese para o desenvolvemento destas comarcas.
día internacional estación Estanislao Reverter ferrocarril inorde moncho borrajo museo do automóbil museos portas abertas traxe tradicional galega xornada
15 de Maio de 2021
I Foro Think Tank Valdeorras, o 29 de setembro no Pazo do Castro (O Barco)
27 de Setembro de 2022
Ábrese o prazo de inscrición para a terceira edición da “Gladiator Race”
20 de Setembro de 2022
Saída da 20ª Volta Ciclista a Galicia dende a Estación de Manzaneda
17 de Setembro de 2022
Preséntase a aplicación tecnolóxica FitoVit con información fitosanitaria para o viñedo en tempo real
16 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.